CELEX: 62021TN0182
Language: ro
Date: 2021-04-07 00:00:00
Title: Cauza T-182/21: Acțiune introdusă la 7 aprilie 2021 – PKK/Consiliul

7.6.2021   
            
            
               RO
            
            
               Jurnalul Oficial al Uniunii Europene
            
            
               C 217/50
            
         
      Acțiune introdusă la 7 aprilie 2021 – PKK/Consiliul
      (Cauza T-182/21)
      (2021/C 217/66)
      Limba de procedură: engleza
      
         Părțile
      
      
         Reclamant: Partidul Lucrătorilor din Kurdistan (PKK) (reprezentanți: A. van Eik și T. Buruma, avocați)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea Deciziei (PESC) 2021/142 a Consiliului și a Regulamentului de punere în aplicare (UE) 2021/138 al Consiliului, în măsura în care vizează PKK (cunoscut de asemenea sub denumirea de „KADEK”, cunoscut de asemenea sub denumirea de „KONGRA-GEL”);
               
            
                  —
               
               
                  obligarea Consiliului la plata cheltuielilor de judecată, majorate cu dobânzi care vor fi precizate ulterior.
               
            
         Motivele și principalele argumente
      
      În susținerea acțiunii, reclamantul invocă șapte motive.
      
                  1.
               
               
                  Primul motiv, întemeiat pe nulitatea Deciziei (PESC) 2021/142 (1) și a Regulamentului de punere în aplicare (UE) 2021/138 (2) al Consiliului în măsura în care vizează reclamantul, având în vedere că acestea încalcă principiul securității juridice și/sau articolul 1 alineatul (2) din Poziția comună a Consiliului 2001/931/PESC (3) și/sau articolul 2 alineatul (3) din Regulamentul nr. 2580/2001 (4) al Consiliului. Reclamantul susține că Consiliul nu a furnizat o identificare clară și precisă a conceptualizării PKK.
               
            
                  2.
               
               
                  Al doilea motiv, întemeiat pe nulitatea Deciziei (PESC) 2021/142 și a Regulamentului de punere în aplicare (UE) 2021/138 al Consiliului în măsura în care vizează reclamantul, având în vedere că el nu poate fi calificat drept grup sau entitate teroristă, astfel cum este definit(ă) la articolul 1 alineatul (3) din Poziția comună 2001/931/PESC a Consiliului.
               
            
                  3.
               
               
                  Al treilea motiv, întemeiat pe întemeiat pe nulitatea Deciziei (PESC) 2021/142 și a Regulamentului de punere în aplicare (UE) 2021/138 al Consiliului în măsura în care vizează reclamantul, având în vedere că nicio decizie nu a fost luată de o autoritate competentă în sensul articolului 1 alineatul (4) din Poziția comună 2001/931/PESC a Consiliului.
               
            
                  4.
               
               
                  Al patrulea motiv, întemeiat pe nulitatea Deciziei (PESC) 2021/142 și a Regulamentului de punere în aplicare (UE) 2021/138 al Consiliului în măsura în care vizează reclamantul, având în vedere că pârâtul nu a efectuat o revizuire adecvată, astfel cum prevede articolul 1 alineatul (6) din Poziția comună 2001/931/PESC a Consiliului.
               
            
                  5.
               
               
                  Al cincilea motiv, întemeiat pe nulitatea Deciziei (PESC) 2021/142 și a Regulamentului de punere în aplicare (UE) 2021/138 al Consiliului în măsura în care vizează reclamantul, având în vedere că decizia și regulamentul de punere în aplicare nu respectă cerințele proporționalității și subsidiarității.
               
            
                  6.
               
               
                  Al șaselea motiv, întemeiat pe nulitatea Deciziei (PESC) 2021/142 și a Regulamentului de punere în aplicare (UE) 2021/138 al Consiliului în măsura în care vizează reclamantul, având în vedere că acestea nu respectă obligația de motivare în conformitate cu articolul 296 TFUE.
               
            
                  7.
               
               
                  Al șaptelea motiv, întemeiat pe nulitatea Deciziei (PESC) 2021/142 și a Regulamentului de punere în aplicare (UE) 2021/138 al Consiliului în măsura în care vizează reclamantul, având în vedere că acestea încalcă dreptul său la apărare și dreptul său la protecție jurisdicțională efectivă.
               
            
         (1)  Decizia (PESC) 2021/142 a Consiliului din 5 februarie 2021 de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei (PESC) 2020/1132 (JO 2021, L 43, p. 14).
      
         (2)  Regulamentul de punere în aplicare (UE) 2021/138 al Consiliului din 5 februarie 2021 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2020/1128 (JO 2021, L 43, p. 1).
      
         (3)  Poziția comună a Consiliului din 27 decembrie 2001 privind aplicarea de măsuri specifice pentru combaterea terorismului (JO 2001, L 344, p. 93, Ediție specială, 18/vol. 1, p. 179).
      
         (4)  Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (JO 2001, L 344, p. 70, Ediție specială, 18/vol. 1, p. 169).